**A Deák17 Gyermek és Ifjúsági MŰVÉSZETI Galéria  
  
ALAPÍTÓ OKIRATa**

Budapest Főváros Közgyűlése az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1) – (2) bekezdése szerinti tartalommal az alábbi alapító okiratot adja ki:

1. **A költségvetési szerv neve**

Deák17 Gyermek és Ifjúsági Művészeti Galéria

1. **A költségvetési szerv rövidített neve**

Deák17 Galéria

1. **A költségvetési szerv idegen nyelvű megnevezése**

Deák17 Youth Art Gallery

1. **A költségvetési szerv székhelye**

1052 Budapest, Deák Ferenc utca 17.

1. **A költségvetési szerv létrehozásáról rendelkező határozat száma**

.../… (…) Főv. Kgy. határozat

1. **A költségvetési szerv alapítója, fenntartója**

Budapest Főváros Önkormányzata

1052 Budapest, Városház u. 9-11.

1. **A költségvetési szerv irányító szerve, székhelye**

Budapest Főváros Közgyűlése

1052 Budapest, Városház u. 9-11.

1. **A költségvetési szerv illetékessége, működési köre**

Budapest

1. **A költségvetési szerv közfeladata**

Magyarország helyi önkormányzatairól szóló 2011. évi CLXXXIX. törvény 23. § (4) bekezdés 16. pontja és a Fővárosi Önkormányzat közművelődési feladatairól szóló 43/1998. (IX.28.) Főv. Kgy. rendelet 4. § (2) bekezdése alapján gyermek és ifjúsági képző- és iparművészeti alkotások bemutatása.

1. **A költségvetési szerv szakmai alaptevékenysége**

Gyermek és ifjúsági képző- és iparművészeti alkotások bemutatására állandó és időszakos kiállítások szervezése, művészetpedagógiai tevékenység folytatása, nemzetközi képzőművészeti találkozók szervezése.

1. **A költségvetési szerv államháztartási szakágazati besorolása**

A költségvetési szerv szakágazati besorolása: 900400 Művészeti létesítmények működtetése

(a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet alapján)

1. **A költségvetési szerv szakmai alaptevékenységek kormányzati funkció szerinti megjelölése**

082030 Művészeti tevékenységek (kivéve: színház)

082091 Közművelődés - közösségi és társadalmi részvétel fejlesztése

082092 Közművelődés - hagyományos közösségi kulturális értékek gondozása

082093 Közművelődés - egész életre kiterjedő tanulás, amatőr művészetek

082094 Közművelődés - kulturális alapú gazdaságfejlesztés

086020 Helyi, térségi közösségi tér biztosítása, működtetése

086030 Nemzetközi kulturális együttműködés

086090 Mindenféle egyéb szabadidős szolgáltatás

1. **A vállalkozási tevékenység mértéke**

A költségvetési szerv vállalkozási tevékenységet nem folytat.

1. **A költségvetési szerv feladatellátását szolgáló nemzeti vagyon**

A Budapest V. kerület 24424/A/011 helyrajzi szám alatt felvett, természetben a 1052 Budapest, Deák Ferenc utca 17. I. emelet alatt lévő, a Fővárosi Önkormányzat kizárólagos tulajdonát képező, korlátozottan forgalomképes, 537 m2 alapterületű, társasházi ingatlan használata.

Vagyoni értékű jogok, tárgyi eszközök (gépek, berendezések, felszerelések, járművek) használata leltár szerint.

A költségvetési szerv a feladatellátására szolgáló vagyonnal való rendelkezési jogot a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló mindenkor hatályos önkormányzati rendeletben szabályozott módon és feltételekkel gyakorolja.

1. **A költségvetési szerv vezetőjének megbízási rendje és a foglalkoztatottjaira vonatkozó foglalkoztatási jogviszonyok**

A költségvetési szerv vezetőjét (igazgatóját) Budapest Főváros Közgyűlése nyilvános pályázat útján határozott időre bízza meg.

A foglalkoztatottakat az intézmény vezetője (igazgatója) közalkalmazotti jogviszony, munkaviszony illetve megbízási jogviszony keretében alkalmazza.

1. **A költségvetési szerv képviseletére jogosultak**

Az intézmény vezetője (igazgatója), valamint az általa megbízott intézményi dolgozók.

***ZÁRADÉK***

***Jelen alapító okirat 2014. szeptember 15. napján lép hatályba.***

***Az alapító okiratot a Budapest Főváros Önkormányzatának Közgyűlése a / ( ) számú határozatával hagyta jóvá.***

Budapest, 2014.

Főjegyző megbízásából:

dr. Kelemen Barnabás

*aljegyző*

|  |
| --- |
| Főpolgármester megbízásából: |
| Csomós Miklós  főpolgármester-helyettes |